
DE 



IIIRUDINIBUS 



Quamquam Medicina in majus decus quotidie 
provecta nobilissimis alumnorum suorum labori- 
bus et operibus gaudeat et glorietur; tamen do- 
let aliquando, nonnullam sui partem neglectam 
esse, quum reliquae interim materiae ad summum 
gloriae fastigium sint evectae, et eo magis dolet, 
quo magis illius partis neglectae excellentiam et 
utilitatem considerat. Certe mirari quisque debet, 
de Hirudinibus quotidianum sermonem haberi; 
earum usum in Gallia summopere et in ceteris 
cultis nationibus, maxime in Italia nostra, com- 
mendari; auctores qui de iisdem scripserunt, cir- 
ca illarum applicationem argumenta therapeuti- 
ca et chirurgicas observationes ferme unice pro- 
tulisse ; eodem autcm tempore per summam ne- 
gligenti^m ipsos historico-naturalem et occono- 
micam Hirudinum pertractationem omisisse atqua 
repudiasse. Triste vero et indecorum est his die- 
bus , quibus splendidissimo lumine medica scientia 
affulget, abscessus et phlcgmones ab Hirudinum 
applicatione , ahasque affectiones proficiscentes in 
medium afferre 5 quae omnia sinistra non jam a 

maJcfico verarum Hirudinum viro, sed potius a 
maligna ct suspecta earum specie repetenda sunt . 
Quod ut probem, ceteris omissis exemplis, illud 
memoro tantummodo celeberrimi Medici Foroju- 

liensis F. M. M qui ob Hirudinis 

punctionem duos et amphus menses ad dexterum 
hrachium vchcmentem infiammationem passus est. 
Quamobrem non ingratum vobis, praestantissimi 
omni doctrina Professores, Auditores humanitate 
commendatissimi, spero fore, si nonnulla de Hi- 
rudinibus dicam, et excellentiorum magistrorum 
sapientiam secutus proponam pro mcis viribus di- 
Stinctos characteres speciei, quae sola adhiberi 
in Medicina debetj denique omnia illa indicabo, 
quae ad horum animalium conservationem et mul- 
tiplicationem magis opportuna enuntiata sunt, 
quaeque nos ipsi de eorumdem renovatione ad 
plures suctiones in clinico celeber. Instituto Pa- 
tavino experti sumus. Nec jam eodem tempore 
silentio praeteream, quae mihi quoad partem the- 
rapeuticam et chirurgicam optimorum librorum 
lectio, et maxime viva vox nobilissimi Consilia- 
rii Valeriani Aloysii Brera, qui me per clinicas 
doctrinas animose duxit , recens aperuit atque ma- 
nifestavit . 

Equcs Linnaeus (1) in suo opere, quod inscri- 
psit Sjstema Naturae> hos characteres offert ge- 
neris ffirudo: Corpus oblongum , anterius et poste- 
rius truncatum , muticum , cartilafrineum , os cau- 
damque dilatando progrediens . Inter species de- 



(i) Spl. Nat. Edit. XIII. cur» Gmelin. Lipsiae 

scriptas duo oflicmales sunt, quarum una ad ho- 
minem, ad vctcnnariam altera spectat. 

Hirudo medicinalis, H. elongata, nigricans y su- 
pra lineis versicoloribus , suhtus maoulis flavis. 

Hirudo sanguisuga ,, ff. elongata> nigra, suhtus 
cinereo-virens, maculis nigris. 

Praestantissimus a consiliis Cuvier (1) nonnulla 
de iis leviter tangit; collocat easdem in classe 
Anelhdum, et in tertio ordine, idest inter abran- 
chia,quac non sint sctosa. Ipsae componunt ge- 
nus primum, quod magis ab anatomica structu- 
ra, quam ab externa forma distinguitur. 

Alter a consiliis Lamarck (2) genus Sanguisu- 
gam in classe Aneltidum ponit, ordine primo Apo- 
dum, et ad primam Hirudinum familiam. Sequun- 
tur hi generici characteres: Corpus oblongum, m«- 
ticum, subdepressum , posterius laticescens, segmen- 
tis numerosis compositum, valde contractile , extre- 
mitate postica disco lato, prehensili ; os nudum^ di- 
latabile, intus dentibus seu maxillis trihus elongatis 
corneis armatum: oculi nulli : anus superus prope 
extremitatem posticam . 

Ipse quidem duas species efficit, Medicinalem et 
Nigram (H. sanguisuga Lin.): specifici characteres 
sunt Linnaeani. Medicinalis, quae utiliter adhi- 
betur in localibus sanguinis missionibus, paludes, 
stagna et parvos rivos in Europa incolit. 

Tandem clarissimus professor S. A« Aenier, qui 



(1) Regnc animal etc. Paris 1817. 

(2) Hist. natur. des Animeaux tans verteLres . Pam 
1818. 

me sapicntissimis Historiae naturalis praeceptis 
imbuit, in sua novissima Zoologia, quae brevi in 
publicam lucem edita erit, collocat Sanguisugas 
in quarta divisione animalium, idest Medullato- 
rum, classe Anellidum. Ipsae ex se genus consti- 
tuunt; et tamquam characterem genericum distin- 
ctivum statuit, Utrasque eztremitates truncatas di- 
latabiles in disco etc. 

Omnes autem, quos nominavimus, egregii Au- 
ctores consentiunt solam H. medicinalem Lin. esse 
homini officinalem , quae facile ab aliis speciebus 
distinguitur per specificos characteres superius 
memoratos, quos Linnaeus tradidit, ceterique ad- 
raiserunt. Satis sit illud scire, quod ipsius habe- 
mus aliquas varietates a diverso colore derivatas, 
quarum praecipuae sunt Nigricans, et Firidis; pro 
diversis regionibus harum una anteponitur alteri. 
Arbitror, enuntiatos characteres satis esse ad in- 
ternoscendam veram Sanguisugam: magis oppor- 
tunum duco, aliquas species referre, quae paritcr 
dulces aquas stagnorum in Europa incolunt, ea- 
rumque characteres depromere breviter, ne malo 
quodam fato cura Medicinali confundantur . Sunt 
autem : 

H. geometra Lin. Corpus teres, elongatum, an- 
tice attenuatum, extremitatibus dilatatis ; os absque 
dentibus. Oculi seu puncta ocularia quatuor* HabU 
tat in aquis dulcibus in Europa. 

H. octulata Lin. //. elongata^ Jlavo-fusca , ocu- 
lis octoy serie lunata. Habitat in Europa super 
plantas aquaticas, et in aquis dulcibus. 

H. stagnalis Lin. H. elongata cinerea, oculis du(H 

bus. Habitat in Europa in stagnis et aquaticis 
fossis. 

H. complanata Gmelin (Ilerpobdella complanata 
Lamarck). H dilatata, cinerea^ linea dorsi Juplici 
tuherculata, margine serrato. Habitat in Europa in 
ripis. 

Ut categoriam absolvamus Sanguisugarum , sci- 
re oportet, in Madagascar et insula Ceylan esr 
se quamdam, ut viatores illius regionis ferunt, 
Hirudinum speciem, semper terrestrem, atque 
hinc valde molestam iis, qui pedibus iter ingre- 
diuntur. Ipsae primum sunt voluminis ad instar 
crinis equini, deinde ita tumescere incipiunt, ut 
volumine exaequent anseris plumam. Apparent 
temporibus pluviis; tunc viatorum cruribus in- 
haerent, eaque tam cito sugunt, ut nullum possit 
esse perfugium. Tamen earum morsus patienter 
viator sustinet, eo quod valde salutares existi- 
mat (1). 

Sed quod magis interest, videamus; et Hirudi- 
nem medicinalem, ejusque partes internas et vi- 
tales functiones notemus. 

Sjnonpnia . 

Graece, B<TtAA<t. 

Latine, Hirudo. 

Itale, Sanguisuga, mignatta. 

Gallice, Sangsue. 

Hispane, Sanguisuela. 

Germanice, Blutigel, Blutsauger, BlutwUrmer. 



(i) Encycloptfdie , Art. Sangsuc. 

Anglice, A leech, a horse, lecch. 

Slave, Piaviza. 
Hirudo medicinalis est animal aquaticum, lon- 
gum sex polliccs in statu majoris incrementi, ct 
unum cum dimidio ad duos circiter in statu ma~ 
joris contractionis . Haec Hirudo teres est, scg- 
mentis transversalibus , apoda , sine organis cxter- 
nis, et sine sceleto solido interno. Anulos 120 
circiter habet; pars anterior est subtilior poste- 
riore, quae crassior. In prima os, in secunda 
anus est; membrum genitale ad anulum vigesi- 
mumquintum , vulva ad trigesimum ; os constat 
duobus labiis semicircularibus , quorum superius 
cst majus inferiore. Haec cartilagines ferientes, 
et alias oris partes tegunt; cartilagines triplici or- 
dine super tria eorpora semicircularia collocan- 
tur, quae basi tendinosae haerent. Unumquodquc 
liorum corpomm habet peripheriam acutam, cor- 
pora autem haec tria anulo tendinoso, qui orisr 
superHciem circumscribit, inter se conjunguntur, 
et ita disposita sunt, ut in medio ipsorum trian- 
gularc spatium intersit. Quum animal ad sugen- 
dum se parat, invertit labia, et anulo tcndinoso 
instar instrumenti sugcntis ad cutem admoto, eam 
perforat, aut potius ferit illis acutis cartilagini- 
bus, atque ita vulnus efficit, quod repraesentatur 
a tribus radiis in communi centro conjunctis, et 
tres angulos aequales exhibentibus ad hunc mo- 
dum (x). Quaesitum est, an Hirudo suctionem 
operetur per illud vacuum, quod in corpore suo 
efficit. Sed videtur contra evenire, quia etiam dis- 
secta actiooem suam ixiinimc interrumpit, et quia 

sub campana pneumatica etiamsi privctur aere , 
ab actione non cessat. Itaque verosimilius vide- 
tur esse, sanguincm attrahi ab irritatione vulne* 
ris, et ad effluendum exstimulari a motu suctio* 
nis suorum rabiorum, et a motu pcristaltico ocso- 
phagi* Gontinuus ad os est canalis intestinorum, 
qui non jam circumvolutionibus est praeditus, sed 
quum animal naturaliter se protendit, lineam rc- 
ctam usque ad anum ducit. Ipse ad intervalla in~ 
tumcscit, et ejus volumen fere constat duabus 
tertiis partibus suae longitudinis , ubi cum duo- 
bus caecis saccis conjungitur. Hic aliquo tempo- 
re, et, ut opinatur Morand (1), etiam pluribus 
mensibus sanguis immutatus manct. llle auctor 
ad hoc tempus sanguinem statu naturali nigrio- 
rem, coagulatum, nec male olentem reperit . 
Quamobrem judicavit, sanguinem tanquam nutri- 
tioni inservientem ita conservari, et ex eo, quod 
immufatum vidit, conclusit posse ipsum assimilari 
cum organis animalis sine magna depuratione . Id 
eo magis sibi persuasit ex detecta nondum atu 
inventione , et ex observatione , qua cognovit, Hi- 
rudines ab externa corporis superficie solubilem 
in aqua materiam viscosam separare, quam ipse 
colligere potuit, iisdem animalibus in oleo posi- 
tis. Sed respondemus, totum sanguinem, quera 
Hirudo sugit, ejus niitritioni non inscrvire ; nam 
si ita esset, nonnisi quantum ad nutritionem suf- 
ficeret, ipsa sugeret» ut pulices ex. gr. faciunt: 
respondemus praeterca, paucas Hirudines esse, 

(i) Me'moirc5 dc rAcade^mie desScicnces dc Paris. 1759. 

quae ob suam sanguinis aviditatem superstitcs ali- 
quo tempore sint; canalis intestinalis structuram, 
et ani detectionem non sinere, ut sanguis hau- 
stus assimjlari quasi immutatus debcat; si hic in 
eo statu post aliquantum temporis deprchensus 
fuit, id ex ea causa accidere, quia extra aeris 
contactum positus, et iis actionibus subjectus 
est, quae entium destructionem impediunt; ipsius 
enim decompositio mortem animali intulisset: de- 
nique opponimus, secretionem cutaneam esse 
idem, ac transpirationem santorianam in homine, 
et reliquas animalium cutaneas secretiones. 

Primus, qui sanguineam Hirudinis circulatio- 
nem descripserit , Montispelliensis Thomas fuit. 
llle quidem duo vasa lateralia, et unum dorsale 
x deprehendit, in quibus per veram systolem et 
diastolem sanguis fluit (i). Cuvier hujusmodi in- 
ventum perfecit, quippe quia demonstravit, san- 
guineum Hirudinis sisteraa quatuor vasis consta- 
re , scilicet duobus lateralibus , quae simul per 
anastomosim conjunguntur, et uno dorsali, et al- 
tero ventrali, quae considerata eorum natura et 
dispositione esse pro venis videntur. 

In quolibet corporis latere aliqui sacci mem- 
branacei existunt, tumidi ad instar vesicarum, et 
sese externe per nonnulla foramina aperientes. 
Hae autem peculiares vesicae sunt absque dubio, 
ita tradit De-Lamarck (2), organa respirationis ; 
quae functio suspenditur majori vel minori tempo- 

«fWVWWWWVWW 

(1) Lamarck, Op. cit. 

(2) Op. cit. 

re, quodetiam in aliis anellidibus contingit. Certe 
Durondeau (1) eas machinae pneumaticae subje- 
cit, quin nihii paterentur; praeterea in oleo a- 
scendunt et descendunt perinde ac si in aqua cs- 
sent. Interficiunt Hirudines aliqua gas, nimirum 
tabaci fumus, chlorina, ammoniacum, aethcr, aci- 
dum carbonicum etc. Quidam dixerunt, ipsas o- 
dorem cssentiae terebinthinae pati, sed contra- 
rium experientia docuiu 

Nervosum systema est quaedam chorda medul- 
laris composita a duobus nervis simul obteetis 
correspondenti tunica, quae chorda ab ore usque 
ad anum protenditur, existentibus ad intervalla 
nodis ganglionicis, unde manant nervosa filamen- 
ta, quae ad alias partes propagantur. Quae omnia 
celeberrimus Italus Professor Mangilli accuratis- 
sime descripsit. 

Loco-motio Hirudinis ita fit; applicat ipsa ven- 
tosam posteriorem ad aliquod punctum determi- 
natum, inde sese producens admovet anteriorera 
ad punctum aliudj hinc posteriorem amovet, eam- 
que figens ad anteriorem applicat, deinceps amo- 
vet anteriorem, et similiter se protendit , illamque 
longius figit, et sic mechanice progreditur. Prae- 
terea per aquas vagatur motu corporis vermicu- 
lari. Hi anellides sunt tandem hermaphroditi , vi- 
vipari habentur, et Ubere per aquas dulces errauU 



(i) Diwond^au, Gior. di Fisica di IVojier. 

Uirudinum collectio, conservatio , propagatio, 
et ad novas suctiones renovatio. 

Aestatc et vere, quibus temporibus aquam su- 
pernatant , colliguntur Hirudincs . Limpidae et 
currentes aquae aquis stagnorum antefcruntur . 
Inter plures methodos, quae invalescunt, duac 
magis communes sunt. Prima in hoc consistit, 
quod pes in aqua ponitur, ab coque divelluntur 
jam haerentes Hirudines; id valde facile et inno- 
cuum est. Altera earum naturalem aviditatem ex- 
stimulat m hunc modum: Projice in aquam coa- 
gulatos sanguinis grumos, vel aliquod frustum 
carnis; sequenti mane collige, quae super insi- 
dcnt. Hac methodo ipsae pascuntur, turgent, et 
idcirco pluris venduntur; sed in mordendo pau- 
cam vim habent, et earum punctura aliquam per- 
turbationem inducere potest ob infectas materias, 
quas infundunt. Observarunt autem quidam, non- 
nullas ex his indigestione mori. 

Ponimus collectas in amplo vase, cujus aqua 
hyeme post tres dies,aestate quotidie renovatur. 
Vas tegi oportet tela rarissimac texturae, vel per- 
forata pergamena, ut libera sit aeris accessio et 
permeatio. Quum aqua mutetur, cavcndum est, 
ne magis frigida vel calida sit, quam quac prius 
in vase continebatur. Maxime enim sensibiles Hi- 
rudines sunt in his temperaturac mutationibus ; 
immo Cresson huic causae ctiam tribuit, si ae- 
state quamplurimae moriantur. Assuescunt sine 
incommodo frigus pati, et gradus duodecimus - o, 

ut observatura fuit, non tanti valuit, ut enecaren- 
tur. Non ita dicendum de calore, qui fatalis esse 
videtur. Legimus in Ephemeride privilegiata Ve- 
netiarum sub die decimaquinta Julii hujus an- 
ni: Strasburgo l Luglio* Un nuovo convoglio di 
Sanguisughe d'un milione circa k giunto qui jer 
V altro venendo dall* Ungheria. Esso recavasi a Par 
rigiy ma probabilmente il gran calore fu quello che 
cagionb la morte di tutte le Sanguisughe y ch* erano 
in tale stato di putrefazione da doversi gettare nel 
Reno. Contenderunt nonnulli, immittendum esse 
aquis aliquod corpus, ut eo Hirudines pasceren- 
tur; nonnuili anseris aut pulli etc. sanguinem . 
Quae omnia frustra sunt. Ern. Salomon integro 
biennio cas in sola aqua servatas vidit. Quod ma- 
joris momenti est, vas capax sit, ut difficilius a- 
qua inficiatur, et ut pariter difficilius ipsae invi- 
cem laedant sese; akerae enim alteras occidunt, 
si vase angusto contineantur, quemadmodum Yau- 
quclin observavit. 

Si quis vegetas, sanas et optimas optet Hiru- 
dines, servet eas in hortis intra opportunas ad id 
conchas; sive aliqua methodo utatur, qua artiB- 
cialis earum conditio naturali, unde antea gaude- 
bant, conditioni proxime accedat. D. Chatelain (1) 
Tolosae pharmacopola ad earum conservationem 
dedit utilem processum. Ponuntur in amplis va- 
sis ex arenario lapide, quorum fundus strato ar- 
gillae in pastam conversae obtectus estj hujus- 



(i) Ucvuc Mtfdical Fran^aise ct Etrangere etc. Fevrier 
1826. 

modi stratum a lateralibus vasis parietibus dista- 
bit duos ad quatuor centimetros, ut Hirodines, 
quae imum fundum tenerent, facilem inde exitum 
habere possint. Aliter morerentur, earumque mors 
reliquas absumeret. Nec tam frigidus, nec tam 
calidus locus esse debet. Atmosphaerae calor ma- 
gis convenit. Optime hic animadvertit Guibourt, 
argillam Hirudines inquinare, ideoque sabulum 
melius substitui. Adjicit praeterea, esse collocan- 
dum in vase tubum, qui fundum tangeret, et no- 
vam aquam semper introduceret, ita ut superftua 
per partem superiorem exiret , et Hirudines in 
pelvi renovatae semper aquae consisterent. Huic 
quoque auctori videtur causa mortis illa totius 
aquae facta subito immutatio. 

Ex maximo horum animalium usu, qui paucis 
abhinc anius invalesck, factum est, ut naturae 
studiosi in quaerenda Hirudinum multiplicatione 
toti essent, et Mcdici et Pharmacopolae illas o- 
mnes rationes investigarent, quibus aptae ad pli*- 
res suctiones reddcrentur. Rcvera auctus in me- 
dicina usus, et recens in tingendi arte applicatio 
universalem Hirudinum jacturam minabatur, nisi 
eas multiplicare, et ad plures suctiones renovare 
hominum industrk sibi proposuisset . Loquar igi- 
tur primum dc multiplicatione , deinde de memo- 
rata renovatione. 

Quoad primam, arrident mihi summopere De- 
«aux (1) in urbe Poitiers pharmacopolae experi- 

(i) Dc U reproduclion dcs Sangsucs considcrcfcs par 

mentb, quae ita magni momenti sunt, ut diligen- 
tem descriptionem jure expostulent. Die Aprilis 
decima Desaux in quoddam mare artefactum , 
quod describit, 4000 Hirudines projecit. Usque 
ad decimam Maji diem nihil fuit, quod ipse val- 
de observaret; sed hoc tempore magnam agitatio- 
nem horum animalium vidtt, et materiam oleoso- 
subviridem aquas supernatantcm. Die Maji deci- 
maquinta, quum aquam novam vellet immittere, 
notavit et aspexit perfectissime quiescere Hirudi- 
nes, et spumosis ftoccis albi coloris circumvolvi'. 
Hi fiocci die 16, 17, 18 majores facti sunt, et 
praeterea levissimus aeris fktus ab aqua prodivit. 
Die 19 quaelibet Hirudo corpus sibi adhaerens 
habebat figurae ad instar olivae , levissimum, liqui- 
do fusco et mucilaginoso plenum. Seposuit De- 
saux aliqua ex istis corporibus, ut examen diver- 
sis temporibus institueret. Magis consistentia ad 
dimidium racnsis Julii apparuerunt, et post unum 
mensem iterum molliora facta sunt. Usu lentis 
observavit germina multorum ex iis entibus; se- 
quentibus diebus eo magis distinxk formam Hi- 
rudinis, et die septima Septembris quum ex his 
corpusculis unum secuisset, undecim parvas Hi- 
rudincs invenit: quae ubi ab suo, ut ita dicam, 
nido (cocon) egrcdiuntur^ coloris albo-subrubei 
sunt, et nonnbi aetate et tempore viridem et ni- 
gricantem induunt. 

•MM»WW«mmMHHMMt 

plusieurs Naturalist«s comme viviparcf, par M. Desaax 
pbarmaciste a Poitiers. 

1 

Zacutus Lusitanus (1), ante alios omnes* stu- 
duit, quibusnam rationibus Hirudines ad plures 
suctiones idoneae fierent. Duas ipse proponit, 
quarum una est conspersio salis in superficiein 
corporis, et praecipue in caput; unde consequi- 
tur, ut sanguinem ad intervaila evomant. Ipse 
equidem id experientia obtinui. Altera consistit 
in cooperiendis animalibus cinere, qui, ut auctor 
ait, fluidum ex omni parte attrahit atque imbibit. 
Ex his duabus methodis illud damnum profici- 
scitur, quod in corporc Hirudinis iiunt exulcera- 
tiones. Quamobrem melius utendum est aceto 
aut spiritu vini, quibus substantiis caput Hirudi- 
nis aspergitur, quae statim ' sanguinem evomit. 
NonnuUi Fuerunt, qui dicerent, Hirudines, quae 
haustum sanguinem emiserint, maxima debilitate 
amci. In hoc statu Merat unum annum, alii to- 
tum vitae tempus eas remanere amrmarunt. At 
feliciora fuerunt in Clinico Instituto Patavino fa- 
cta experimenta, ex quibus constabat, Hirudines 
post duos menses cum dimidio vegetas, vivaces 
et insatiabili haemodipsia praeditas extitisse. Im- 
mo videbantur ob contractum habitum valentio- 
res. Denique tertia methodus exigit, ut ultimi 
caudae anuli secentur, et in aquam immittantur. 
Animal propter quosdam undulationis motus sen- 
sim sanguinem, quo implebatur, amittit, atque id 
facillime ob canalis intestinalis simplicitatem ac- 
cidit. Reponitur deinde in vase aquae limpidae, 
ubi amissam partem reproducit. Operae pretium 

%%%%%%V%\%%%% %%%%«%* %%»»%%%% 

(i) Prax. Mcd. admir. L. III. p. 65. 

hic est dicere, quod caudae reproductio citius 
ante, quam postquam animal generaverit, habe- 
tur; perinde ac si augmentum et perfectionem 
Hirudinis celeriorem faceret natura, ut melius se 
parare posset ad opus propagandae speciei certis- 
sime accommodatum. 

Breves historicae notitiae* 

0 

m 

Antiquior, quam ex historia traditum sit, vide* 
tur esse Hirudinum usus. Profecto hic potuit 
fortasse admissus esse ex eo, quia observatum 
est initio, magnas Hirudines ad pedes cquorum t 
qui fontes petunt, haesisse. iisdemque bcneficium 
intulisse . Tamen horum animalium ne verbum qui- 
dem facit Hippocrates , quem certe magis recon- 
dita artis secreta haud latebant. Primus omnium 
scripsit de Hirudinibus Temison, ejusque disci- 
puli usum non modo ]ate dilatarunt, sed sciebant 
etiam ad vulnera ab illis animalibus intiicta cu- 
curbitulas applicare. Galenus quoque nonnulla de 
iisdem dicit in libro, quem tamen non illi auctoti 
tribuit Oribasius. Inscribitur liber De cucurbitulis, 
de scarificatione , de Sanguisugis* Plinius in Histo- 
ria naturali Hirudines comparat cum cucurbitu- 
lis, easque dixit in podagra praescribi: Multi po- 
dagris admittendas esse censuere» Idem auctor oru- 
ciatum mcmorat Elephantium, qui fontem ingres- - 
si simul cum aqua Hirudinem hauserunt. Verum 
lllarum usus, aliis auctoribus laudantibus, aliis 
vituperantibus , controversias plurimas perpessus 
est usque ad principium saeculi decimisexti. Ea 

tempestate , quum amor Historiae naturalis ho mi- 
num animos infiammaret, et quotidie magis cre- 
sceret, factum est cura pracsertim Scnnertii, tt 
Zacuti Lusitani, ut Hirudinum usus propagare- 
tur. Exinde hujus materiae studio et inquisitioni 
sese dediderunt Androvaldi, Benedetti, Strobel- 
bergcr, Heumius, Crausius, Stahl, Linnaeus, 
Hartmann, viri omnes doctissimi, quorum hon* 
nulli historiam naturalem inspicientes, nonnulli 
utilitatem ab usu derivatam considerantes doctri- 
nam de Hirudinibus uberiorem fecerunt. Deni- 
que postremis hisce temporibus,. Hirudinum usu 
jam latius promulgato, scriptores emerserunt ab 
omni parte, et praesertim a Gallia, ubi Medicis 
sane plurimis universalem quasi panaceam exhi- 
buerunt. 

Chirurgica Hirudinum appticatio* 



Initio statim tam facilem et obviam Hirudinunt 
ad diversas corporis partes applicationem fortasse 
nonnulli existimabunt y ut fere inutiiis dc hac re 
videatur pertractatio. Sed aliqua tamen caute ob~ 
servanda sunt, quae minime despicienda arbitror. 
In primis hoc tenendum est, Hirudines a limpidis 
ct claris fontibus extractas esse meliores, quam 
quae a limosis et impuris educuntur. Caveat au- 
tem maxime Chirurgus, ne statim fiut applicatio 
Hirudinum, quae ab aqua infecta extractae sunt. 
Hae quidem in vase aquae purae poni debent, et 
saepissime renovanda est aqua. Ita Hirudines sese 
purgabunt, et siquid suspectum habuerint, depo- 



nent. Postquam unum mensem hoc modo vixe- 
rint, applicari innocue poterunt, ut magis pla- 
cebit. 

Chirurgi in praxi Hirudines capitis acuti et par- 
vi potius, quam largi, et Hirudines, quarum li- 
neae in dorso sunt valde distinctae, et venter fla- 
vo-subviridis potius, quam illas colore caeruleo-ni- 
gricantt tinctas, amant atque eligunt. Nimis par- 
vae paucum sanguinem attrahunt, nimis crassae 
generatim pauca iame urgentur, et cito partes, 
ad quas applicantur, deserunt. Unum ex optimis 
criteriis, quo de earum salutis statu judicatur, ha- 
bctur juxta sententiam doctoris Johnson (1), si in 
iisdem digito comprimendis contrahantur, et con- 
sistentes et durae sentiantur. Quod si flaccidae 
vel exulceratae sint, aut linqui debent, aut in 
apto vase reponi, ut tempore convalescant, et bo- 
nae fiant. 

Nulla pars corporis est, ad quam ipsac appli- 
cari non possint. Excipe tamen vultum ca solum 
de causa, ut deformitas evitetur. Praediligunt 
partes pellis delicatioris, quae minus earum in- 
strumento ferienti resistunt, et liberiorem sangui- 
ni exitum dant. Quamobrem observatum est, Hi- 
rudines promptius haerere puerorum ac mulierum 
cuti, quam adultorum hominum et aetate prove- 
ctorum, et promptius ad pectoris, quam ad in- 
guinum etc. cutem admoveri. Cavendum autem 
est, ne in illis, qui delicatissima pelle sunt, juxta 

_ _ _ • 

(i) A Treatise on the medicai leeches, bj J. R. John- 
ion. Lond. 1816. 

vasorum nervoru mquc seriem ponantur ; ita enim 
tristissima exempla effugiemus, quae Dupuytren 
et Richerand memorant , 

Quantum fieri potest, absint Ilirudines ab ori- 
ficiis nasi, aurium, vaginae, et recti; vel haec ori- 
ficia obturentur gossipio, ne forte illae intro eant. 
Zacutus Lusitanus quemdam fuisse dicit, cui Hi- 
rudo ita penitus nasum subiit, ut extrahi nullo 
modo potuerit, mortemque illi miscro attulerit; 
alteri autem rectum penetrasse hoc animal, et ve- 
hementissimam irritationem excitasse, quod peri- 
culum sustulit, facta injectione cum decocto allii, 
et educta inde semiviva Hirudine. 

Antequam Hirudinum applicatio fiat, duabus 
aut tribus horis in vacuo vase maneant oportet, 
ut hac diaeta earum aviditas, et nutrimenti nc- 
cessitas major excitctur* Quemadmodum vero U- 
lae summopere sensibiles ab odoribus et immun- 
dkiis fugiunt, ita ad opus indociles sunt, nisi 
prius aqua simplici aut leviter saponata purgetur 
superficies, ad quam suctiones faciendae. Mos 
est, ut hyemc. foveantur halitu, vel in suo vase 
prope ignem colloccntur ad earum vim magis pro- 
movendam « 

Pars hinc perfricatur, donec rubeat et caleat; 
et animal in ventosa positum ad cutem admove- 
tur, sive frustum telae superimponitur aliquantum 
comprimenda. Excogitata sunt varia instrumenta, 
quae Sanguisugas ad haerendum uni determinato 
loco cogerent . Sed numquam id fieri potuit nec 
instrumentum Lcefler, nec charta rotulata SchwiU 
gud. Nam compressa Hirudo undulationis motus 

non exequitur, et cruciata a parvo stylo, quem 
nonnulli adhibent, potius sese extricare, quam 
cutem ferire conatur. Etiam Bdellometrum Sar- 
landiere oblivioni datum fuit, quippe quia nimis 
complicatum est, pluris constat, difficillime ad 
quasdam partes applicatur, tandem nihii aliud est, 
quam ventosa ad perfectionem ducta, non jam 
instrumentum , quod Hirudini substitui possit • 
Haec quidem ratio supplendarum artiticialitcr Hi- 
rudinum negligenda non esset,*immo a Medicis 
et a Mechanicis magni existimanda et perficienda. 

Si Sanguisugae sanae sunt, cito cuti haerent 
de more . Quod si tardius accidit , irritetur earum 
aviditas infuso in partem pauco lacte vel aqua 
cum sacchuro. Si haerere adhuc negant, aliae 
substituantur , et illae interim longiori jejunio ob- 
stinationis poenas luant. Legimus in Revue Me*di- 
cal Francaise et itrangere^ et Journal de. Clinique 
de VHbteUDieu et de la ChariU de Paris, excogi* 
tatas fuisse duas mcthodos, quibus facilior esset 
Hirudinum applicatio: una Neapolitanorum, An- 
glorum altera propria cst. Solent in regno Nea- 
polis Chirurgi, et tonsorcs (qui illic phleboto- 
miam exercent) praeter Sanguisugas parvum pi- 
pionem habere. Quum operi instant, evellunt gran- 
diorem plumam ab ala volucris, et fungosa et 
sanguinolenta tubi extremitate tangunt cutem in 
eo certo loco, ad quem Sanguisugam haerere vo- 
lunt. Iterant id saepe, et felix semper exitus con- 
sequitur. Altera methodus Britannorum consistit 
in immergenda Hirudine, paullo ante quam ap- 
plicetur, in cerevisiam generosissimam ; hoc ipsi 

tantum famis ingenerat, ut subito oblatam pri? 
mum partem mordeat. 

Interdum post multos adhibitos labores efficimus 
ut haereant, sed tamen inertes et pigrae ad su- 
gendum evadunt Hirudincs. Ab hoc statu tor- 
poris eas excitabit parum aquac frigidae, quod 
dorso inspergatur. Quum suctiones exequuntur, 
nemo carum quietem turbet; immo cooperiantur 
lino, ut et a corporum extemorum impressione 
praeserventur, ct pars aegra magis defendatur. 

Quum Hirudo satura est, sponte decidit. Co- 
gnoscimus, illam jam jam decidentem ex cessa- 
tione motus undulatorii, ex corporis turgescen- 
tia, ct ex specie quadam soporis. Quod si lcn- 
tior erit ad derelinquendam partem, sale nostro 
communi superfundatur : juvant etiam ad id pul- 
vis uicotiana, cinis, oleum tartari, aloe pulveri- 
zatum, aqua ex vino distillato, fumus tabaci, sa- 
lis ammoniaci spiritus, aether, et alia hujusmodi. 

Haemorrhagia, quae Hirudinum avulsionem se- 
quitur, generatim salutaris est, immo promovetur 
vapore aquae calidae, aut spongia, quae aquam 
tepidam imbibit. Quod magis usitatum est ad co- 
piosam haemorrhagiam obtinendam, secatur trans- 
verse animalis corpus, ut a parte truncata san- 
guinem amittat, prout hunc a vulnere inflicto 
Hirudo extrahit. Cur autem saepius adhiberi non 
possent ventosae in vulnus superstes, ut iterum 
ad novas suctiones opportunae fierent Hirudines ? 
Semper autem scctio fiat prope posteriorem ven- 
tosam, et Hirudines jam delapsae ponantur mox 
in aqua. Laudare vero eos non possumus, qui 

nimis cito animalia hujusmodi evellunt. Sanguis 
enim ad illam partem revocatus affectionem, quam 
trombum appellant, inducere potest diuturnae cu- 
rae subjectam; praesertim si locus affectus laxo 
textu cellulari, ut scrotum, constat. Tunc me- 
lius Hirudines ex seipsis debent avelli, nisi aliter 
extrema aegri debilitas exigat. 

Aliquando hacmorrhagia, quae Hirudinum avul- 
sionem consequitur, maxime copiosa est. Quod 
ex eo oriri potest, quia aegri systema capillare 
vasis valde abundat, vel talis est ad haemorrha- 
gias dispositio, ut vel minima causa ad eas exci- 
tandas sufficiat. Duo hujusce rei exempla Beau- 
chene (1) memorat, quae fatalem exitum subie- 
runt. Saepe etiam mediocris haemorrhagia est; 
sed sanguis quo lintea lecti infunduntur, tam 
abundans videtur, ut aeger, et ejus propinqui in 
magnos timores incidant. Hoc in casu erit sa- 
pientis Chirurgi inutilem metum comprimere, et 
rem, ut est, demonstrare. Ut autem haemorrha- 
gia cesset, adhibenda sunt refrigerantia, stypti- 
ca, adstringentia, ex. g. Colophonia, fila aceto 
satura, et compressio in quamlibet punctionem 
facta cum frusto agarici, et sanguine adhuc ob- 
stinate fiuente, escharotica, et etiam actuale cau- 
terium . Autenrieth (2) fila in morsiuncularum ori- 
ficia hortatur introducenda ; sed fehcissime sem- 
per accidit, quod Chirurgi Galli facere solent. 

• . ' • : 

(1) Gazette de Sante', Sept. i8i5. 

(2) Tubiiigea Blatter. 

Ipsi compressam pluries complicatam et ita cali- 
dam, ut urendi vim quasi habeat, ad partem ad- 
movent. Hoc pacto quaedam coagula fiunt, quae 
sanguineam fluxionem mecbanice sistunt. Si pars 
circumscripta sit, vel curam recuset, tunc com- 
plicate telae frustum applicatur, quod calefacti 
ferri extremitate sustinetur. 

Solitam curam expostulant abscessus, phleg- 
tnones etc. , qui in actu applicandarum Htrudinum 
quandoque accidunt, quique vel a dispositione 
aegrotantis, vel a specie Sanguisugarura non of- 
iicinali adhibita, numquam certe a qualitate vene- 
fica verarum Hirudinum repetendi sunt. Si quae 
autem ipsarum in aliquam cavitatem introducan- 
tur, ejicientur aquae salitae vel diluti aceti inje- 
ctionibus. Si vero vias aereas penetraverint , so- 
lis vapoiibus irritantibus, et maxime tabaco uti 
oportet. 

Brevis. inter varias sangmnis 
rationes comparatio . 

Sanguinearum missionum methodi duae gene- 
ratim sunt, quarum una in generalem circulatio- 
nem, altera in capillaiem agit. Illa arteriotomiam, 
et phlebotomiam, haec Sanguisugas et scariiica- 
tiones complectitur. 

Arteriotomia, quum* nostris diebus ad solam 
arteriam temporalem pertineat, apertioni arteriae 
jugularis respondet. Utraque actionem in ence- 
phalicam massam exercet; sed arteriotonlia ma- 
gis debilitans est. Coasideremus nunc eifectus 

sanguinis ab arteriis et venis emissi, et cum cf» 
fectibus, quos Hirudines et scarificationes mdu- 
cunt, conferamus. Quoad attinet methodum pri- 
mam, pauco tempore magna quantitas sanguinis 
extrahitur vel venosi vel arteriosi, ex quo cele- 
riter fluidi partem amittit sysrema generalis cir- 
culationis: quoad secundam, guttatim sanguis ma- 
nat a multis vulneribus in minima vasa capillaria 
inflictis, cui connexorum alborum vasorum iiui- 
dum miscetur. Quamobrem lit, ut generali san- 
guinis missione simultanee cum diminutione san- 
guinis quaedam relaxatio et mollitudo in cordis et 
majorum vasorum contractionibus locum habeat, 
qui effectus eo magis distincti et observati sunt, 
• quo major fuit venae apertio, et quo propius cir- 
culationis centro pars affecta accedebat. Haec 
quidem phaenomena in pulmonem agunt: quare 
magis rarae et profundae inspirationes fiunt, prout 
pulsus vi et frequentia imminuitur: ubi vero iis- 
dem phaenomenis stomachus amcitur, nauseae, 
vomitus et interdum syncope oritur ob simulta- 
neam externarum facultatum amissionem. Contra 
in locali missione vix remittitur vi et frequentia 
sua pulsus : si magna debilitas aut etiam syncope 
exsurgit , illa immodico Himdinum numero et 
scariftcationum profunditati et spissitati, haec hor- 
rori, quo nonnulli in videndis hujusmodi anima- 
libus afficiuntur, tribuenda est. Praeterea per 
missionem generalem nonnisi indirecte agitur m 
organum affectum, nec totus sanguis extractus 
a sola laesa parte Huit; e contrario per localem 
agitur directe in partem morbose affectam, nec 

sanguis alius extrahitur, nisi qui in ipsa cst, et 
quantus necesse est. 

At difficilius statuimus distinctionem , quae in- 
ter modum agendi Hirudinum et scariticationum 
intercedit. Aequaliter tamen vasculare rete sub- 
cutaneum laeditur; aequaliter in cute vulnerata 
xnajor, minorve dolor, et ad eumdem locum san- 
guinis affluentia excitatur. Sed in vulneribus, quae 
Hirudines inferunt, facilius enchymosis accidit, 
quia vasa non secta, sed lacerata fuere ; scarifica- 
tionibus facilius haemorrhagia cessat, Hirudini- 
l>us autem per aquae tepidae aspersionem in lon- 
gius tempus protrahi potest. Denique inttamma- 
tio , quam Sanguisugae et scarificationes indu- 
cunt, die sequenti evanescit; quae vero a Sangui- 
sugis pendet, etiam suppurationem secum fert, 
quod praecipue infantibus accidit. 

Cooper ea de causa cucurbitulis Hirudines an- 
teponit, quia illae nimiam irritationem gignunt. 
Sunt autem cucurbitulae summopere revulsivae, 
quod sane utile est; sed propter compressionem, 
quam inducunt, non in omnibus affectionibus, e. 
g. in gastrite, adhibendae sunt. Praeterea non 
possumus his magnam depletionem sanguineam 
facere, quin profunda vuinera infligamus, quod 
saepe periculosum foret. 

Usus Therapeuticus, 

tscs Sangsues sont un puissant rcmdde , mais 
il faut les diriger avcc fiabilitd t ne pas 
perdre le malade de vue , savoir oser ct 
s*arr4ter d temps; c est le fruit de f expd- 
riencc ct d' un bon jugcment. 

Si prae locali sanguinis missione missio gene- 
ralis diversum agendi modum habet, necessario 
consequitur, ut differentes sint indicationes , ut 
missio generalis anteponatur locali in phlogosibus 
«t irritationibus gcneralibus, et ut localis tunc 
prosit, quum nec generale systema afficiatur, nec 
intensa sit inflammatio; praecipue si affectio sub- 
cutaaea sit, quemadmodum rheumatismus articu- 
laris, magnas habet utilitates. 

D. Chomel, quum de usu harum missionum 
therapeutico verba facit; imminuere eas, ait, do- 
loris intensitatem in loco, quo apponuntur; in 
pleurodynia et in myositide musculorum colli sum- 
mam efficaciam habere; et, si rheumatismum tam- 
quam vagantium affectionum seriem considera- 
mus, imminuta cujuscumque affectionis intensi- 
tate per locales missiones, imminui quoque mor- 
bi vim et tempus. 

Inter alia missionibus sanguineis generalibus 
etiam tamquam remedio palliativo utimur. At si 
aeger debilitatus sit, quidnam utihtatis ab iisdem 
proficiscetur? Nonne in extrema phthisi exitus 
lethalis erit? E contraiio quaedam Sanguisugae 
ad intervalla applicatae tussira , dolores, haemo- 
ptysira mirifice sedant. 

Quaecumque aetas variis phlegmasiis obnoxia 
esse potest, atque hinc varias sanguinis missiones 
exigit; sed puerilis solam capillarium missionem 
poslulat oh venarum tenuitatem. 

Temperamentum sanguineum, homines edones 
et bihuh, et causae, quae ad plethoram praedis- 
ponunt, ut quies, vita sedentaria, graviditas etc. 
venae incisionem volunt; contra temperamcntum 
mucosum et lymphaticum, et temperamenta, quae 
infantili constitutioni accedunt, apertionem impe- 
rant capillarium. Stahl profecto, qui Sanguisugas 
aeque ac sanguinis missionem ad minuendam ple- 
thoram conferre dixit, nimis erravit; non ita vc- 
ro quum ait, ipsas provocare haemorrhoides pos- 
se; quod nec ventosae nec sanguinis missiones 
faciunt. 

Sed alias magni momenti indicationes, quae ad 
usus therapcuticos opportunae erunt, habcbimus, 
quotiescumque morbosam formam, et affectam 
localitatem considerabimus. Quodnam enim erit 
emcacius remedium homini, qui ad haemostases 
cerebrales proclivis natura sit, quam applicatio 
Hirudinum ad anum, praesertim si illud ab hae- 
morrhoidum suppressione pendeat ? Hirudines ma> 
xime juvant in acutis ophthalmiis* Nonnulli eas 
ad internam palpebrae inferioris superficiem, alii 
sub hanc palpebram poni jubent. At in primo 
casu damna fortasse important, in altero hnca- 
menta vultus superstiti cicatrice dcturpant. Ita- 
que melius ad internum oculi angulum admoven- 
tur . In quibusdam violentis cephalaeis vasa , quae 
pcr cerebri superficiera distribuuntur, et in pri- 

jius vena, quae per foramcn parictale exit, di- 
stenduntur et turgent. Utile ent , ait in hoc casu 
Ricter, nonnullas Hirudines prope illud foraraen 
applicare. Ita in coryza, si magna adsit cephalal- 
gia, nisi balnea ad pedes juvent, Sanguisugae ad 
radiccra nasi applicatae, effluente sinubus fronta- 
libus sanguine, erunt opportunissimac . 

Quid in angina efficacius est apertione capilla- 
rium, imminuta tamen antea plethora generali, si 
adsit, aut directe sine hac praecedenti operatio- 
ne, si sanguinis affluentia simpliciter localis sit? 
Et in bronchitide, quum aeger ingentem calorem 
ad pectus, et gravera post sternura dolorera que- 
ritur, nonne ex missione sanguinea locali irritatio 
illa impeditur, quae meraorata superius phaeno- ' 
mena induxit? Quae irritatio, si ulterius progre- 
diatur et propagetur ad aliucr organum, obstare 
irritationis bronchialis resolutioni possett 

Praeterea in pleuritide et pleuresia Hirudines 
optime atque exclusive fere praestant, Ut phle- 
botomia prodesset, nimis ultra progredi deberet; 
ventosae autem augere dolorem videntur. Que 
doit-on penser, ait eloquentissimus Pinel (i), de la 
privention extreme que Triller manifeste en faveur 
de la saignie..*. (videlicet in pleuritide ) / Fau- 
dra-t-il, comme V enseigne Quarin , saigner jusqu* a 
difaillance dans une pleurisie tres-inttnse / • « . . Je 
pense que d*apres tes propriitis connues des mem- 
branes sireuses et de leurs phiegmasies y les saignies 
qui conviennent quelquefois , relativem&nt aux dispo^ 

* • 

(i) Nosographic philofophiaue , Tom. H, 



siUons de Vindwidu^ ont en general un effet tres- 
indirect sur les infiammations de la plevre: que la 
saignie locale par V application des sangsues est 
hien mieux adaptie au changement favorable qu f on 
veut produire sur la partie affectie, cest-a-dire , a 
un digorgement de la membrane enjlammie ; que ce 
moyen appliqui a temps y rend la douleur bien moin- 
dre, diminue notablement les autres symptomes, et 
favorise singulierement la resolution de Vetat 
flammatoire etc. Dixerunt vero quidam c contra- 
rio, in pneumonitide nihil magis, quam missio- 
nem sanguinis generalem, conferre, ct Sanguisu- 
gas incerti exitus esse. Id verum est, sed intra 
quosdam limites. Certe quum cxcitamentum ge- 
nerale diminutum sit, et rcspiratio liberior per 
phlebotomiam facta, applicatio Hirudinum ad spa- 
tia intercostalia agcns in intercostales venas, quae 
ad azygos sanguinem suum ferunt, ab hac vena 
proptercaque etiam e pulmone sanguincm ita 
emittit, ut organismum valdc non debilitet. 

In gastritide utilissima est Hirudinum applica- 
tio, nisi quasdam complicationes habeat pulmo, 
et vehementer circulationis apparatus sit excita- 
tus. Nonnulli contenderunt , magis quam epiga- 
strium, anum esse prope stomachum. At cgo di- 
co, non contemnendas esse vircs physicas, et fa- 
cti evidentiam minime repudiandam. 

Interdum magna utilitas in affectionibus cardia- 
cis manat ex applicatione Hirudinum ad cordis 
scrobiculum. Ipse quidem cgo meis oculis, anno 
elapso, in clinico Instituto Patavino, duas cordis 
palpitationes vidi, quarum una ex aucU sensibi- 

litate, altera ex vitio organico derirabatur: utra- 
que phlebotomiis, methodo antagonistae, et etiam 
morphinae indocilis erat; tolerabiliores autem fa- 
ctae sunt, quum in bae postrema quarumdam Hh- 
rudinum applicatio ad cordis scrobiculum acces- 
sit: quae applicatio iterabatur, quotiescumque ve- 
hementiores pulsationes, et acerbiores dolores fie- 
bant (1). 

Sanguisugae ad abdomen admoventur, insur- 
gente enteritide, peritonitide etc Ad anum sunt 
maxiraae utilitatis in iis, quas dicimus turgescen- 
tias abdeminalesy et in naturali propensfone ad 
stases cerebrales. Praeterea sanguis quem ipsae 
bac parte extrabunt, est viscidus carbonizatus, 
qui omnes secretiones operatus est, atque hinc 
animali oeconomiae parum idoneus. Maxime au- 
tem praescribendum est, ut Hirudines ad illam 
partem applicentur, ubi propter haemorrhoidum 
suppressionem consequentes morbi nati sunt. 

Quidam observarunt, Sanguisugarum ad magna 
labia applicationem pudori femineo officere, et 
puellis innuptis non esse praescribendam. Peri- 
culum enim est, ne pruritus excitetur, qui illas 
ad masturbationem impeliat. Optime omnia: v#- 
rum otiosi in tanto argumento esse non debe- 
mus. Quid? an insurgente amenorrhoea, haemo- 
ptysi, hematemesi etc. locum dabimus» quin ul- 

(i) Prospetio Clinico de* Risultamenti ottenuti nella 
Clinico medica de.IV I. R. Vniversita di Padova per Van- 
na 1824-1825 dal signor Consigl. e Profess. V. L. Bre- 
ra, pag. 65—68. 

lum remedium afferamus ? Vel sthenica , vcl asthe- 
nica est amenorrhoea. In primo casu satis magna 
Hirudinum copia ad magna Iabia nimium uteri 
excitamentum tollcre poterit; in altero una vel 
duae Hirudines admotae ad quodcumque vulvac 
latus, cujus fluxio sistitur, vix ut illae amoven- 
tur, ad hujus visceris partem sanguinis affluen- 
tiam determinant, et cjus inertem actionem ex- 
citantes efnciunt, ut motui jam a natura impe- 
rato pareat. 

Ad comprimendam haemoptysim , haemateme- 
sim, aliasque haemorrhagias saepissime promptus 
effectus revulsivus utilis est; pellis autcm irritatio 
artificialis facit, ut prosit in multis casibus nevro- 
sum, si irritatio nervis adhaerens ad peripheriam 
transferatur. 

GeneraUs missio sanguinis in inflammationes 
membranaceas , et maxime in illas membranarum 
mucosarum parum agit. Quotidiana experientia 
docemur, missionem localem esse utiliorem; sed 
ex recentibus observationibus, quae demonstra- 
runt, sanguinem ab Hirudine haustum, idest va- 
sorum capillarium sanguinem magis fibrina op- 
pleri, quam qui phlebotomia extrahitur, Hirudi- 
num usus summopere commendatur: et profecto 
exsudationes illae, quae facile in membranis in- 
flammatis nascuntur, a fibrina sunt repetendae« 
Opponere tamen possemus, sanguinem ab Hiru- 
dine haustum esse digestum, atque ideo illud ex- 
perimentum non esse admittendum : sed respon- 
detur, hoc in casu sanguinem in ipsa aliquo tem- 
pore immutatum manere , qui si per aliqua mo- 

menta in ejus eanali intestinali immoretur, non 
id eum ita potest immutare, ut fibrina supcra- 
bundet. 

Denique multi asserunt, generalem sanguinis 
missionem indicari in phlogosibus organorum pa- 
renchymatosorum , idest ptCmonMJ, jecoris etc. 
Sed satisne hoc semper? Nonne illa saepissime 
indicatur ea solum de causa, ut dispositio ple- 
thorica submovcatur, et optimi localis missionis 
efTectus praeparentur ? Revera gencralis missio 
nhnium iterata magnam organismo sanguinis co- 
piam adimit, et organismum in quamdam colla- 
psus speciem impellit, quin inflammatio ex parte 
aliqua imrainuatur, quae contra circumambienti- 
bus capillaribus corroboratur; praeterea omnia 
reactionis et crisium bona aufert et impedit, et 
ex inducta debilitate convalescentiam ad intermi- 
natum tempus producit. 

Tam multae sunt reapse occasiones, quibus 
Hirudinum usus juvare potest, ut si omnes enu- 
merare vellem, tempus deficeret, nec simplex dis- 
sertatio ad omnes complectendas esset satis.Con- 
cludamus igitur, et aliqua praecepta sub oculos 
ponamus, ut Hirudinum usus eflicacior et tutior 
sit. Quapropter haec teneamus: 

Esse oportere Sanguisugarum numerum in 
proportione gradus phlogistici processus, et con- 
stitutionis hominis aegrotantu. 

2. 0 Earum applicationem toties renovari, quo- 
ties nova congestio habeatur. 

3.° Distinguendum esse organum affectum, quo- 
niam criterium ex dolore sumptum saepe fallit. 

4. 0 Hirudines non adhibendas esse, quamdiu 
cor et arteriae in auctae actionis statu persi- 
stunt, et in organismo id servant, quod diathe- 
sim phlogisticam dicimus. 

5. ° Removendum esse, quidquid bonum exitum 
impedire potest. 

6. ° Tandem non oblkerandum , quod localis 
sanguinis missio, tam in acutis phlogosibus utilis, 
saepe in chronicis damnosa est. Processus enim 
inflammatorius tales affectis partibus impressiones 
attulit, ut nec sanguinis missionibus, nec imper- 
fecta revulsione tolli possint. Idem ipse Brous- 
sais, qui locali missioni adeo favet, ita loqukur: 
Les saignies locales sont souvent nuisibles dans les 
anciennes phlegmasies des principaux visceres, lors- 
que le sang ne surabonde pas dans Veconomie. II est 
rare quelles n augmentent pas alors la congcstion; 
il vaut mieu donc s'en ahtenir . . ... 



THESES 
L 

Febres esscntiales vero sensu non existunt, sed 
omnes symptomaticae sunt. 

IL 

Cortex Ruenae Hexandrae (China bicolor) non so- 
lum febrifuga, sed etiam emmenagoga facultaU 
pollct. 

IIL 

Phaenomena declinationis morborum (phaenome- 
na critica) sunt cffectus eorumdem, non jam 
causae, ujt quidam putant, unde salus restituatur. 

